Шавец (фільм)

**«Шаве́ц»** () — камэдыйна-драматычны фільм ЗША 2014 году з элемэнтамі магічнага рэалізму. Рэжысэрам стужкі быў Том Макарці, які поруч з Полам Сада напісаў сцэнар. У фільме Адам Сэндлер выканаў ролю шаўца, які можа ўзяць аблічча каго заўгодна, надзеўшы ягоныя чаравікі. У фільме таксама здымаліся Кліф Сьміт, Элен Баркін, Мэлані Дыяс, Дэн Стывэнз, Фрыц Ўівэр, Юл Васкес, Стыў Бушэмі і Дастын Гофман.

Прэм’ера *«Шаўца»* адбылася на Міжнародным кінафэстывалі ў Таронта ў 2014 годзе, дзе ён быў паказаны ў разьдзеле адмысловых прэзэнтацыяў. У кінатэатры ЗША трапіў 13 сакавіка 2015 году. Твор атрымаў няўхвалу ад крытыкаў ды стаў касавым правалам, назьбіраўшы 6,5 мільёнаў даляраў пры бюджэце ў 10 мільёнаў даляраў.

## Зьмест

Фільм пачынаецца ў шавецкай майстэрні ў Нью-Ёрку ў 1903 году, дзе купа габрэяў абмяркоўваюць бандыта, які перасьледуе іхныя сем’і і справу. Шавец Пінкас Сімкін нясе пару чаравікоў злодзея да адмысловай швачнай машыны і тлумачыць свайму сыну, наколькі яна важная.

У наш час праўнук Пінкаса Макс Сімкін (Адам Сэндлер) працуе шаўцом, трымаючы ўласную лаўку. Ягоны сябар Джымі (Стыў Бушэмі) працуе побач і трымае цырульню. Макс здаецца ня вельмі зацікаўлены ва ўласнай справе, жыве з сваёй хворай маці Сарай (Лін Коэн) і сумуе па бацьку Абрагаму (Дастын Гофман). Мясцовы бандыт Леон Ладлоў (Кліф Сьміт) прыносіць яму свае чаравікі на направу. У Макса выходзіць з ладу ягоная швачная машына, таму ён выкарыстоўвае старую машыну свайго продка Пінкаса. Макс прымярае напраўлены абутак Ладлоў і ператвараецца ў яго. Зрузумеўшы, што можа рабіць магічная машына, Макс экспэрымэнтуе з тым, каб быць іншым, то бок гэтак ён едзе ў Чайнатаўн як кітаец, ходзіць у рэстаран як адзін чалавек і сыходзіць як іншы, не плоцячы за ежу. Макс вырашае парадаваць сваю маці, скарыстаўшыся чаравікамі свайго бацькі. Вячэра з Сарай у ролі Абрагама дае ёй яшчэ адзін шчасьлівы вечар.

На наступную раніцу Сара памерла, у выніку чаго Макс не правацаваў наступны тыдзень. Калі ён вяртаецца на працу, Ладлоў патрабуе абутак, зьневажаючы ягоную памерлую маці. Выкарыстоўваючы некалькі параў абутку, каб замаскавацца, Макс рушыць за Ладлоў і заходзіць у ягоную кватэру, каб забраць калекцыю гадзіньнікаў. У наступным Макс зьвязваецца ня толькі з самім Ладлоў, але і купай бандытаў, а таксама махляркай Элэйн Грынаўолт (Элен Баркін). Макс трапляе ў шэраг нязручных сытуацыяў, але магічным чынам усё для яго лёгка разьвязваецца. Калі, здаецца жыцьцё Макса нармалізуецца, ён зноў трапляе ў непрыемнае здарэньне, але прачынаецца ў цырульні Джымі. Сябар прызнаецца, што ён насамрэч ягоны бацька Абрагам, а сапраўдны Джымі даўно жыве ля Карыбскага мора. У захапленьні і ў гневе Макс абдымае бацьку, а Абрагам паказвае сыну сваю велізарную калекцыю абутку. Пасьля ён возіць сына па горадзе на сваім лімузіне, распавядаючы яму гісторыю пра тое, як швачная машына зьявілася ў іхняй сям’і.

## Крытыка
*«Шавец»* быў блага сустрэты крытыкамі. На агрэгатары аглядаў Rotten Tomatoes фільм атрымаў рэйтынг 10%, базуючыся на 72 аглядах, зь сярэднеўзважаным балам 3,2/10. Паводле крытыкаў парталу фільм уяўляе сабою невялікі крок наперад у параўнаньні з папярэднімі камэдыямі Адама Сэндлера, але, не зважаючы на тое, што настрой кінастужкі ёсьць больш прымальны ў параўнаньні да звычайнага грубага гумару, ён усё яшчэ ня вельмі пераканаўчы. На Metacritic кінастужка назьбірала 23 пункты з 100 мажлівых, грунтуючыся на 22 водгуках, што сьведчыць пра неўхвальнае прыняцьцё.

## Крыніцы

## Вонкавыя спасылкі
* 
* 
* 

Катэгорыя:Фільмы 2014 году
Катэгорыя:Фільмы ЗША
Катэгорыя:Фільмы ЗША 2014 году
Катэгорыя:Фільмы Тома Макарці
Катэгорыя:Драматычныя фільмы
Катэгорыя:Драматычныя фільмы 2014 году
Катэгорыя:Фільмы-драмы ЗША
Катэгорыя:Фільмы-камэдыі
Катэгорыя:Кінакамэдыі ЗША
Катэгорыя:Кінакамэдыі 2014 году
Катэгорыя:Фэнтэзійныя фільмы
Катэгорыя:Фэнтэзійныя фільмы 2014 году
Катэгорыя:Фэнтэзійныя фільмы ЗША
Катэгорыя:Фільмы пра пераўвасабленьне
Катэгорыя:Фільмы пра шаўцоў
Катэгорыя:Фільмы на ангельскай мове
Катэгорыя:Фільмы Voltage Pictures